

**GODIŠNJE IZVJEŠĆE O RADU**

**2020.**

**Općinska narodna knjižnica Babina Greda**

**Ravnateljica knjižnice:**

**Ivana Jurić,**

**mag.edu.philol.croat. et mag.bibl.**

**Veljača, 2020.**

**O radu Općinske narodne knjižnice s korisnicima i posjetiteljima u doba bolesti COVID-19**

Pojava pandemije u 2020. godini pauzirala je javne, kulturne i odgojno-obrazovne djelatnosti svake knjižnice, pa tako i naše.

Od 19. ožujka do 27. travnja zabranjen je rad svim ustanovama u kulturi.

Sukladno uputama iz prijedloga zaključka o mjerama za pokretanje gospodarskih i drugih aktivnosti u uvjetima proglašene epidemije bolesti COVID-19 koje je objavila Vlada Republike Hrvatske od 27. travnja 2020. godine, Općinska narodna knjižnica Babina Greda otvara vrata svojim korisnicima uz pridržavanja svih epidemioloških i higijenskih mjera. Kako bi spriječili širenje zaraze virusom COVID-19, potrebno je bilo pridržavati se mjera donesenih od Hrvatskog zavoda za javno zdravstvo i ostalih stručnih službi. Knjižnica je vršila samo posudbu i povrat knjiga, a građu je bilo potrebno i rezervirati. Vraćanje knjiga se i dalje vrši u hodniku Knjižnice, gdje je karantena za knjige koje nakon 72 sata dezinficiramo primjerenim dezinficijensom.

Od 1. lipnja knjižnica vrši posudbu i povrat knjiga bez rezervacije, iako je i rezervacija moguća, a karantena za knjige ostaje sve do danas.

Planirane aktivnosti za 2020. godinu su odgođene, a u ovom razdoblju nemogućnosti izravnog kontakta s našim članovima, planirane aktivnosti su se odvijali online.

U suradnji s župljanima naše Crkve i Osnovnom školom organizirali smo virtualnu izložbu starih molitvenika. Župljani su nam donosili svoje stare, očuvane molitvenike, a za neke smo dobili i trajno vlasništvo. Budući da nam je Noć knjige, kao i Dan općine (23. travnja) bio u razdoblju karantene, prisjetili smo se kroz virtualnu izložbu fotografija prošlih Noći knjiga, od 2012. godine do 2019. godine. Krajem godine proveli smo fotografski natječaj „Babina Greda u fotografijama“. Iznimno uspješan, jer smo primili 70-ak fotografija Babine Grede, a ovu suradnju mještana i Knjižnice iskoristit ćemo za tiskanje kalendara za 2022. godinu s fotografijama naših mještana.

**Knjižnični fond i korisnici**

Knjižnični fond se sastoji od jedinica knjižne i neknjižne građe. Knjižnica je živi organizam, zato se građa kumulativno nabavlja ili preuzima.

Prinova knjižnične građe dostupna je iz pet različitih izvora:

* kupnjom po direktnom odabiru od izdavača,
* otkupom građe od strane Ministarstva kulture RH,
* poklonom građe od raznih donatora,
* otkupom Vukovarsko-srijemske županije,
* uvođenjem knjiga koje su zatečene u depou knjižnice.

Knjižnični fond u 2020. godini broji 16023 primjerak knjižnične građe.. Nabava knjižnice se financira iz zakonski predviđenih izvora financiranja: sredstava osnivača (Općina Babina Greda), prihoda za posebne namjene (Ministarstvo kulture RH i Vukovarsko-srijemska županija).

|  |  |  |
| --- | --- | --- |
|  | **Primljeno kn** | **Utrošeno kn** |
| **Ministarstvo kulture RH** | 25.000,00 kuna | 24.821,52 |
| **Vukovarsko-srijemska županija** | 5.000,00 kuna | 4. 855,40 |
| **Općina Babina Greda** | 30.715,72 | 30.715,72 |

Statistikom posudbe praćene knjižničnim programom MetelWin omogućeno je

precizno praćenje obrta građe kroz posudbu izvan prostora knjižnice.

Programska podrška MetelWin, uvedena u knjižnicu početkom 2008. omogućava evidenciju obrta građe (posudba/vraćanje/produženje) i niz različitih statističkih podataka.

Svaki je korisnik evidentiran bar-kodom svoje članske iskaznice i obrt svake jedinice građe zabilježen je bar-kodom te jedinice u računalnoj bazi pa su podaci u potpunosti precizni.

Ukupan broj članova je 307 , dok je novoupisanih 37. Ukupno je bilo 5892 fizičkih posjeta Knjižnici.

**Zaključak i planovi**

Za 2021. godinu odobrena su nam sredstva Ministarstva kulture za programe Zajedno u odrastanju (4.000,00 kuna) i Nabavu knjižne i neknjižne građe u knjižnici (25.000,00 kuna).

U 2021. godini težit ćemo što boljoj suradnji s korisnicima, udrugama, pojedincima, i nadamo se da pandemija neće utjecati na našu komunikaciju.